cyanic-selkie/wikianc huggingface dataset:
அல்லைல் கிளைசிடைல் ஈதர்
தயாரிப்பு
அல்லைல் கிளைசிடைல் ஈதர் சீர்மைத்தன்மையற்றதாகும். இது இரண்டு ஆடிஎதிருரு வடிவங்களைக் கொண்டுள்ளது. ஒரு அல்லைல் தொகுதியின் எளிமையான எபாக்சிசனேற்றம் ஒரு சுழிமாய்க் கலவையைத் தருகிறது. அதே நேரத்தில் அளிக்கும் அதே வேளையில், ஒரு மோனாக்சிஜீனேஸ் என்ற  நொதியால் நுண்ணுயிர் ஆக்சிசனேற்றம் நிகழ்த்தப்படும் போது எதிர்உருவமை தெரிவு முடிவினை அளிக்கிறது. மையம்|425x425px| டயல் ஈதரின் நுண்ணுயிர் எபோக்சிடேஷன் மூலம் அல்லில் கிளைசிடில் ஈதரின் என்ன்டியோசெலெக்டிவ் தொகுப்பு மாற்றாக, ஓரிணைய டோசைலட்டின் மீதான ஈரிணைய ஆல்ககாலின் அணுக்கருக் கவர் வளையமாக்கல் வினை சமச்சீரற்ற எப்பாக்சைடு விளைபொருளை அளிக்கிறது. மையம்|325x325px| அசைலிக் ஆல்கஹாலின் ஒற்றை என்ன்டியோமரை சுழற்சி செய்வதன் மூலம் அல்லைல் கிளைசிடில் ஈதரின் ஒற்றை என்ன்டியோமரின் தொகுப்பு
பயன்கள்
அல்லைல் கிளைசிடைல் ஈதர் பசைகள் மற்றும் முத்திரைகளுக்கான அரக்கு மற்றும் பல்வேறு வகையான பலபடி தயாரிப்புகளுக்கு ஒரு தொடக்க நிலை ஒற்றைப்படியாக பயன்படுத்தப்படுகிறது.
பலபடியாக்கல்
ஒரு இருநிலை செயல்படு தன்மை கொண்ட சேர்மமாக, அல்கீன் தொகுதி அல்லது எப்பாக்சைடு தொகுதி தேர்ந்தெடுக்கப்பட்ட முறையில் வினைபுரிந்து ஒரு விளைபொருளைத் தரும். மற்ற வினைபடு தொகுதி எதிர்கால வினைகளுக்காக செயல்படாமல் அப்படியே இருக்கும். எடுத்துக்காட்டாக, அவற்றில் ஒன்று நேரியல் பலபடியாக்கல் வினைக்கும், மற்றொன்று குறுக்குத் தொடர்பிணைப்பிற்கும் பயன்படுத்தப்படலாம்.
உட்கரு கவர் எப்பாக்சைடு தொகுதிகளின் பலபடியாக்கல் அல்லைல்-ஈதர் இணை அணுத்தொடருடன் பாலிஎதிலீன் கிளைக்கால் போன்ற முதன்மை கரியணுத் தொடரைக் கொண்ட ஒரு பொருளைக் கொடுக்கிறது. கூடுதல் லூயி காரத்தன்மை கொண்ட ஈதர் தளங்கள் பலபடியில் அயனிப் போக்குவரத்தையும் மற்றும் உலோக அயனிகளின் முன்னிலையில் நிலையற்ற இடை-சங்கிலி குறுக்கு இணைப்பு மற்றும் கண்ணாடி மாற்றம் வெப்பநிலையையும் பாதிக்கின்றன. லித்தியம் அயனி மின்கலங்களுக்கான மாற்று மின்பகுளிகளாக இச்சேர்மத்தின் பயன்பாடுகள் இருக்கலாம் என்று இந்த பண்புகள் தெரிவிக்கின்றன.
ஐதரோசிலைலேற்றம்
பலபடியாக்கலைக் காட்டிலும், ஆல்க்கீன் தொகுதியானது, குளோரோபிளாட்டினிக் அமிலம் முன்னிலையில் சிலாக்சேனுடனான வினையில் ஐதரோசிலைலேற்றத்தில் ஈடுபடுகிறது. பலபடியாக்கல் வினையைப் போன்று, இந்த வினையானது எப்பாக்சைடை வினைபுரியா நிலையில் விட்டுவிடுகிறது. இந்த வினையின் காரணமாக, அல்லைல் கிளைசிடைல் ஈதரானது மின்துறைப் பயன்பாடுகளில் பயன்படும் சிலேன் மேற்பூச்சுகள் உற்பத்தியில் இடைவினப் பொருளாக பயன்பாட்டைக் கொண்டுள்ளது.
மேற்கோள்கள்
பகுப்பு:எப்பாக்சைடுகள் பகுப்பு:அல்லைல் சேர்மங்கள் பகுப்பு:ஈதர்கள் பகுப்பு:Articles without UNII source பகுப்பு:Articles without KEGG source பகுப்பு:Articles without EBI source
பாவந்தீப் சிங்
பாவந்தீப் சிங் (Pavandeep Singh) என்பவர் மலேசிய நாட்டைச் சேர்ந்த ஒரு துடுப்பாட்டக்காரர் ஆவார் .இவர் 1998 ஆம் ஆண்டு சனவரி மாதம் 17 ஆம் நாள் பிறந்தார். இவர் ஐசிசி உலக கிரிக்கெட் லீக் பிரிவுப் போட்டி மூன்றில் விளையாடினார். 2018 ஆம் ஆண்டு ஏப்ரல் மாதத்தில் இவர் ஐசிசி உலக கிரிக்கெட் லீக் பிரிவுப் போட்டி நான்கில் விளையாடிய மலேசிய அணியில் சேர்த்துக் கொள்ளப்பட்டார். இந்த விளையாட்டுப் போட்டியில் ஐந்து போட்டிகளில் ஒன்பது ஆட்டக்காரர்களை ஆட்டமிழக்கச் செய்து மலேசியா அணிக்காக முன்னணி விக்கெட் வீழ்த்தியவர் என்ற பெருமையைப் பெற்றார்.
2018 ஆம் ஆண்டு ஆகத்து மாதம், 2018 ஆம் ஆண்டிற்கான ஆசியா கோப்பை தகுதிப் போட்டியில் மலேசிய அணியில் பாவந்தீப் சிங் இடம்பிடித்தார். 2018-19 ஆம் ஆண்டுக்கான ஐசிசி உலக 20-20 போட்டியின் ஆசியா தகுதிப் போட்டிக்கான கிழக்கு துணை மண்டலக் குழுப் போட்டிகளில் விளையாடிய மலேசியா அணியிலும் இவர் இடம்பிடித்திருந்தார். 2018 அக்டோபர் 9 அன்று மியான்மருக்கு எதிராக நடைபெற்ற போட்டியில் ஒரே ஓட்டத்தை மட்டும் விட்டுக்கொடுத்து 5 ஆட்டக்காரர்களின் விக்கெட்டை வீழ்த்தி சாதனை புரிந்தார். மழையால் பாதிக்கப்பட்ட இப்போட்டியில் மியான்மர் 10.1 ஓவரில் 9/8 என்ற ஓட்டக் கணக்குடன் விளையாடிக் கொண்டிருந்தது
புற இணைப்பு
பகுப்பு:வாழும் நபர்கள் பகுப்பு:1998 பிறப்புகள் பகுப்பு:மலேசிய விளையாட்டு வீரர்கள் பகுப்பு:மலேசியத் துடுப்பாட்டக்காரர்கள்
எரோல் ஸ்டுவர்ட்
எரோல் ஸ்டுவர்ட் (Errol Stewart, பிறப்பு: சூலை 30 1969), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஒருநாள் பன்னாட்டுத் துடுப்பாட்டப் போட்டிகளிலும், 98 முதல்தர துடுப்பாட்டப் போட்டிகளிலும், 144 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1993 - 2002 ஆண்டுகளில், தென்னாப்பிரிக்க ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
பூரன் பகத்
பூரன் பகத் (Puran Bhagat) சியால்கோட் இளவரசரும் பஞ்சாபிய துறவியுமாவார். இன்று இவர் பாபா சகஜ் நாத் ஜி என வழிபடப்படுகின்றார்.
எரோல் ஸ்டுவர்ட்
வெளி இணைப்பு
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1969 பிறப்புகள் பகுப்பு:வாழும் நபர்கள்
பூரன் பகத்
பின்னணி
பூரன் இராசா சால்பானின் முதல் மனைவி, அரசி இச்சிராவிற்குப் பிறந்தார். சோதிடர்களின் பரிந்துரைப்படி பூரன் தனது வாழ்நாளின் முதல் 12 ஆண்டுகளுக்கு அரசரிடமிருந்து பிரிக்கப்பட்டார். அரசர் தனது மகனின் முகத்தைக் காணக்கூடாது என ஆருடம் கூறியிருந்தனர். பூரனை வெளியே அனுப்பிய பிறகு அரசர் தாழ்ந்த சாதியைச் சேர்ந்த மற்றொரு இளம் பெண், லூனாவை, திருமணம் புரிந்தார். 12 ஆண்டுகள் தனிமையில் இருந்த பிறகு பூரன்  அரண்மனைக்குத் திரும்பினார். அங்கு அழகான இளவரசர் பூரன் மீது இளவயதுள்ள லூனா காதல்வயப்பட்டாள். லூனாவின் மாற்றாள் புதல்வனாகையால் பூரனை அவளை ஏற்கவில்லை. இதனால் மனமுடைந்த லூனா பூரன் தன்னிடம் தவறாக நடந்துகொண்டதாக பொய்க்குற்றம் சாட்டினாள்.
பூரனின் கை கால்களை வெட்டிக் கொல்லுமாறு அரசாணை பிறப்பிக்கப்பட்டது. அதன்படியே படைவீரர்கள் பூரனின் கைகளையும் கால்களையும் வெட்டிக் காட்டில் வீசினர். பிறிதொருநாள் குரு கோரக்நாத் தனது பற்றாளர்களுடன் அந்த வழியே சென்றுகொண்டிருந்தபோது கிணற்றிலிருந்து குரலைக் கேட்டனர். சுடப்படாத களிமண் பானையையும் ஒற்றைக் கயிற்றையும் கொண்டு அவர் பூரனை வெளிக்கொணர்ந்தார். பின்னர் தனது சீடனாக ஏற்றுக் கொண்டார். நாளடைவில் பூரனும் யோகியாக மாறினார்.
வழிபாடு
சாண்டியல் எனப்படும் இந்து சாதியினருக்கு முதன்மை கடவுளாக பூரன் கருதப்படுகின்றார்; அவரை பாபா சகஜ் நாத் ஜி என அழைக்கின்றனர். ஒவ்வொரு ஆண்டும் குரு பூர்ணிமா அன்று சாண்டியல் இனத்தவர் கூடி பூரன் பகத்தை வழிபடுகின்றனர். பாபா சகஜ் நாத் ஜி கோயில் பாக்கித்தானில் உள்ளது. ஆனால் இந்தியப் பிரிவினைக்குப் பிறகு சாண்டியல்கள் சம்முவின் ஈராநகரை அடுத்த சண்டியில் அவருக்கு கோயில் எழுப்பி உள்ளனர். மற்றொரு கோயில் தின்னாநகரை அடுத்த தாராகரிலும் மூன்றாவது கோயில் டோரங்கலாவிலும் உள்ளன.
பாக்கித்தானிலிருந்து குடிபெயர்ந்துள்ள சாண்டியல் குடும்பங்கள் அங்கிருந்த கோயிலின் மண்ணைக் கொண்டுவந்து தாரகரில் உள்ளக் கோயிலைக் கட்டியுள்ளனர். குரு பூர்ணிமா அன்று இந்தியாவின் பல பகுதிகளிலிருந்தும் அவரது தரிசனம் காண மக்கள் திரள்கின்றனர்.
மேற்சான்றுகள்
பகுப்பு:பஞ்சாபி நாட்டார் சமயம்
வாலாட்டிக் குருவி
விளக்கம்
இப்பறவை மெலிந்த அழகிய உடலமைப்பும், நீண்ட வாலும் பெற்றவை. வாலை அடிக்கடி ஆட்டிக்கொண்டு நீர்க்கரைகளில், சதுப்பு நிலங்களில், புல்வெளிகளில் சிறு பூச்சிகளை, புழுக்களை தேடி உண்ணும்.
சிற்றினங்கள்
இந்தப் பேரினத்தின் கீழ் 13 சிற்றினங்கள் உள்ளன.
இப்பேரினத்தின் கீழ் வகைப்படுத்தப்பட்ட மேனாள் சிற்றினங்கள்
முன்னர், சில அதிகாரிகள் பின்வரும் இனங்கள் (அல்லது கிளையினங்கள்) மோட்டாசில்லா இனத்தில் உள்ள இனங்களாகக் கருதினர்:
வெளி இணைப்புகள்
பகுப்பு:இந்தியப் பறவைகள் பகுப்பு:வாலாட்டிகள்
காஞ்சிபுரம் கங்காவரேசுவரர் கோயில்
காஞ்சிபுரம் கங்காவரேசுவரர் கோயில் (கங்காவரேஸ்வரம்) எனப் பெயர்பெற்ற இது, காஞ்சிபுரத்திலுள்ள சிவக் கோயில்களில் ஒன்றாகும். இது, சர்வ தீர்த்தம் கிழக்கு கரையில் உள்ள மேற்கு பார்த்த சன்னதியாகும் மேலும், இக்கோவில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.
அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்குப் பகுதியில் வேலூர் செல்லும் சாலையிலுள்ள சர்வதீர்த்தத்தின் (குளத்தின்) கிழக்கு கரையில் இக்கோவில் தாபிக்கப்பட்டள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் தென்மேற்கு திசையில், சுமார் 1 கிலோமீட்டர் தொலைவிலுள்ளது. மற்றும் காஞ்சி பேருந்து நிலையத்திலிருந்து, காஞ்சி கச்சபேசுவரர் கோயிலின் வழியாக காஞ்சி சங்கர மடத்தை கடந்து சற்று தூரம் சென்றால் இக்கோயிலை அடையலாம்.
புற இணைப்புகள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பொன்மனை தம்புரான் கோயில்
பொன்மனை தம்புரான் கோயில் தமிழ்நாட்டில் கன்னியாகுமரி மாவட்டம், பொன்மனை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தமிழின ஓசை (இதழ்)
தமிழின ஓசை  1980 களில் இந்தியாவில் இருந்து மாதமிருமுறை வெளிவந்த தமிழ் சிற்றிதழ் ஆகும். இதன் ஆசிரியர் தொ.து. அன்புச்செழியன் ஆவார். இது ஈர்ப்புடைய கதை, தமிழ் உணர்வுக் கட்டுரை, கவிதை, செய்தி, சினிமா எனப் பல்சுவையாக வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
உசாத்துணைகள்
பகுப்பு:தமிழ்நாட்டுச் சிற்றிதழ்கள்‎ பகுப்பு:இந்தியத் தமிழ் இதழ்கள் பகுப்பு:1980 களில் வெளிவந்த தமிழ் இதழ்கள் பகுப்பு:நின்று போன தமிழ் இதழ்கள்
ரெங்கநாதபுரம் கட்டளை பிடாரி நினைத்ததை முடித்தம்மன் கோயில்
ரெங்கநாதபுரம் கட்டளை பிடாரி நினைத்ததை முடித்தம்மன் கோயில் தமிழ்நாட்டில் கரூர் மாவட்டம், ரெங்கநாதபுரம் கட்டளை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் மூன்று காலப் பூசைகள் நடக்கின்றன.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எ24 பிலிம்ஸ்
எ24 பிலிம்ஸ் (A24 Films) இது ஒரு அமெரிக்க நாட்டு திரைப்படங்களை விநியோகம் மற்றும் தயாரிக்கும் நிறுவனமாகும். இந்த நிறுவனம் 2012ஆம் ஆண்டு துவங்கப்பட்டது. இதன் தலைமையகம் நியூயார்க் நகரம், ஐக்கிய அமெரிக்காவில் அமைந்துள்ளது.
வெளி இணைப்புகள்
பகுப்பு:2012 நிறுவனங்கள் பகுப்பு:அமெரிக்கத் திரைப்படத் தயாரிப்பு நிறுவனங்கள் பகுப்பு:அமெரிக்க திரைப்பட விநியோகஸ்தர்கள் பகுப்பு:அமெரிக்க பொழுதுபோக்கு நிறுவனங்கள்
தாவர போசணை வகைகள்
விலங்குகள் போலல்லாது தாவரங்கள் இடம் பெயர்ச்சி அடையாது இதன் காரணமாக இவற்றின் போசணை முறை விலங்கினங்களில் இருந்து பெரிதும் வித்தியாசப்படுகின்றது. இரு பெரும்பிரிவாக தாவர போசணை முறைகளை உள்ளடக்கலாம். 1. பச்சையம் உள்ள தாவரங்களில் காணப்படும் தற்போசணை முறை, 2. பச்சையமற்ற தாவரங்களில் காணப்படும் பிறபோசணை முறை
தற்போசணைத்தாவரங்கள்
ஒளித்தொகுப்பு (Photosynthesis) மூலம் தமக்குத்தேவையான சேதன உணவை தாமே தயாரிக்கக்கூடிய தாவரங்கள் ‘’’தற்போசணைத்தாவரங்கள்’’’ எனப்படும். பச்சையம்(குளோரபில்) உள்ள உயர் தாவர வகைகளில் இந்த முறை மூலம் உணவு உற்பத்தி செய்யப்படுகிறது. காபனீர் ஒக்சைட்டு ,நீர்  ஆகிய அசேதன முலக்கூறுகள் சூரிய ஒளி முன்னிலையில் பச்சையத்தில் தாவர போசணை செய்யக்கூடிய சேதனப்பதார்தமாக மாற்றப்படுகின்றது. இம் முறையின் விளைபொருளாக ஒட்சிசன் சூழழுக்கு விடுவிக்கப்படுகின்றது.
உ+ம் : உயர் தாவரம்(Angiosperms)
பிறபோசணை தாவரங்கள்
தமது போசணைத்தேவைக்குப் பிற மூலங்களில் தங்கியுள்ள தாவரங்கள் பிறபோசணை தாவரங்கள் எனப்படும். பச்சையம் அற்ற தாவரங்களே இப் போசணை முறையில் ஈடுபடுகின்றன. இதற்கென இத் தாவரங்கள் சில விசேட இயல்புக்களை தன்னகத்தே கொண்டுள்ளது.
உ+ம் : நொதியங்கள், உறிஞ்சிகள்,பருகி
இத் தாவரங்கள் 4 வகைப்படும் 1. அழுகல் வளரிகள் 2. ஒட்டுண்ணித் தாவரங்கள் 3. ஒன்றியவாழித் தாவரங்கள் 4. பூச்சியுண்ணும் தாவரங்கள்/ஊனுண்ணும் தாவரங்கள்
அழுகல் வளரிகள் (Saprophytes)
இறந்து சிதைவடைந்து கொண்டிருக்கும் தாவர/விலங்கு உடல்கள் அல்லது எச்சங்கள் என்பவற்றில் வளரும் தாவரங்கள் அழுகல் வளரிகள் எ-ம். அழுகிய பொருட்களில் இருந்து தமது போசணையை பெற்றுக்கொள்கின்றன.
உ+ம் : பற்றீயாக்கள், பங்கசுக்கள்,சில அல்கா
ஒட்டுண்ணித்தாவரங்கள் (Parasites)
உயிருள்ள அங்கியின் அகத்தோ அல்லது புறத்தோ தங்கியிருந்து அவற்றிலிருந்து பகுதியாகவோ அல்லது முற்றாகவோ உணவைப் பெற்றுவாழும் அங்கிகள் ஒட்டுண்ணி எ-ம். ஒட்டுண்ணிகள் தங்கி வாழ இடமளிப்பவை விருந்து வழங்கி எ-ம். இம் முறைமுலம் விருந்து வழங்கி பாதிக்கப்படலாம். உ+ம் : பற்றீயாக்கள், பங்கசுக்கள், சில பூக்கும் தாவரங்கள் (Angiosperms) (கஸ்குட்டா, குருவிச்சை) போன்றவை
பூக்கும்தாவரங்களின்(Angiosperms) ஒட்டுண்ணித்தாவரங்கள் இரு வகைப்படும் 1. முழு ஒட்டுண்ணித்தாவரங்கள் 2. குறை ஒட்டுண்ணித்தாவரங்கள்
முழு ஒட்டுண்ணித்தாவரங்கள்
தமக்குத் தேவையான முழு உணவையும், கனியுப்புக்களையும், நீரையும் ‘’’விருந்து வழங்கியில்’’’ இருந்து பெற்றுக்கொள்ளும் தாவரங்கள் முழுஒட்டுண்ணித்தாவரங்கள் எ-ம்.
உ+ம் : கஸ்குட்டா(Cuscuta)
குறை ஒட்டுண்ணித்தாவரங்கள்
விருந்து வழங்கியிடமிருந்து கனியுப்புக்களையும், நீரையும் மாத்திரம் பெற்றுக் கொள்ளும் தாவரங்கள் குறை ஒட்டுண்ணித்தாவரங்கள் எ-ம். இவை பச்சையத்தைக் கொண்டிருப்பதால் உணவை தாமே தயாரித்துக் கொள்ளும் ஆற்றல் உடையது.
உ+ம் : குருவிச்சை
ஒன்றியவாழித் தாவரங்கள்
பரஸ்பர நலன் கருதி தமது உண்வு தேவைக்காக மற்றொரு அங்கியுடன்(தாவரம் அல்லது விலங்கு) இணைந்து வாழ்ந்து வரும் தாவரங்கள் ஒன்றியவாழித் தாவரங்கள் எ-ம். இம் முறைமுலம் இவ் இரு அங்கிகளுக்குமிடையே பாதிப்பு ஏற்படாது.
பூச்சியுண்ணும் தாவரங்கள் (carnivorous plant)
உ+ம் : நெப்பந்திசு(Nepenthes), யூற்றிக்குலேரியா(Utricularia)
பகுப்பு:தாவர உடலியங்கியல்
2011 கனடா நடுவண் அரசுத் தேர்தல்
2011 கனடாவின் நடுவண் அரசுத் தேர்தல் வரும் மே மாதம் நடைபெற உள்ளது. கனடாவின் பழமைவாதக் கட்சியின் சிறுபான்மை அரசு நாடாளுமன்றத்தை அவமதிப்புச் செய்ததாக எதிர்க் கட்சிகளால் கொண்டுவரப்பட்ட நம்பிக்கையில்லா வாக்கு வெற்றி பெற்றதால் தேர்தல் அறிவிக்கப்பட்டது. இது கடந்த 7 ஆண்டுகளில் நடைபெறும் நான்காவது தேர்தல் ஆகும்.
வெளி இணைப்புகள்
பகுப்பு:கனடிய நடுவண் அரசுத் தேர்தல்கள் பகுப்பு:2011 தேர்தல்கள்
கொடூர் ஊராட்சி, விழுப்புரம்
கொடூர் ஊராட்சி (Kodur Gram Panchayat), தமிழ்நாட்டின் விழுப்புரம் மாவட்டத்தில் உள்ள வானூர் வட்டாரத்தில் அமைந்துள்ளது. இந்த ஊராட்சி, வானூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2103 பேர் ஆவர். இவர்களில் பெண்கள் 1054 பேரும் ஆண்கள் 1049 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரூச்
ரூச் ரொரன்ரோவின் வட கிழக்குப் பகுதியில், முன்னைய இசுகார்பரோ நகரத்தில் அமைந்திருக்கும் ஓர் ஊர் ஆகும். கனடாவிலேயே ஒரு நகரத்துக்கு அண்மையில் இருக்கும் மிகப் பெரிய பூங்காவான ரூச் பூங்கா இங்கேயே உள்ளது. இயற்கை அழகு மிகு காடுகளும், ஆறுகளும், கடற்கரையும் அமைந்துள்ள இந்த ஊரில் பெரும்பாலும் குடிவரவாளர்கள் வசிக்கின்றனர். இதில் குறிப்பாக தமிழர்கள் பெரும் தொகையில் வசிக்கின்றனர். இங்கு அதிகம் பேசப்படும் இரண்டாம் மொழியாக தமிழ் உள்ளது.
இருப்பிடமும் புவியியலும்
ரூச் வடக்கே இசுடீல் அவனியூ கிழக்கு வீதி எல்லையாக உள்ளது. கிழக்கே பிக்கரிங் நகர கோடு மற்றும் ரூச் ஆறு உள்ளது. தெற்கே போர்ட் யூனியன் வீதி, கிங்சுடன் வீதி, கைவே 401 உள்ளது. மேற்கே மோர்னிங்சைட் அவனியூ, ஃபிஞ் அவினியூ கிழக்கு மற்றும் மார்க்கம் வீதிகள் உள்ளன.
வெளி இணைப்புகள்
பகுப்பு:ரொறன்ரோவில் உள்ள ஊர்கள்
மச்சோயிசம்
மச்சோயிசம் அல்லது மாச்சிஸ்மோ (machismo) அல்லது பொதுவாக மச்சோ (macho) என்பது அதிக ஆண்மையைக் குறிப்பிடும், எசுப்பானிய மற்றும் போர்த்துகீசிய மொழிப் பிறப்பிடம் கொண்ட, ஒரு சொல் ஆகும். ஒரு அணுகுமுறையில், மச்சோயிசம் என்பது ஒரு தனிப்பட்டவரின் வீரிய உணர்வு முதல் ஒரு தீவிர ஆண் பேரினவாதம் வரை மாறுபடுவதாகும். இது ஒரு ஆண் தனது குடும்பத்திற்கு தேவையான பாதுகாப்பு மற்றும் தடுப்பு போன்றவற்றை அளிப்பதுடன் தொடர்புடையதாகிறது. 1960 மற்றும் 1970 இல் நிகழ்ந்த பெண்ணியவாத விடுதலை இயக்கங்களின் போது, இலத்தீன் அமெரிக்க பெண்ணியவாதிகளால் இச்சொற்றொடர் ஆண்களின் வன்முறை மற்றும் அடக்குமுறைகளை குறிக்கப் பயனபட்டது. இச்சொற்றொடர் குறிப்பாக கல்வியாளர் மற்றும் பெண்ணியவாதிகளால் இலத்தீன் அமெரிக்க பகுதிகளில் நிலவும் பாலின பாகுபாடுகளை சுட்டிக்காட்டவே முதன்மையாகப் பயன்பட்டது எனலாம்.
மேற்கோள்கள்
பகுப்பு:மாந்த பாலுணர்வியல்
தென்மாவந்தல் ஊராட்சி
தென்மாவந்தல் ஊராட்சி (Thenmavandal Gram Panchayat), தமிழ்நாட்டின் திருவண்ணாமலை மாவட்டத்தில் உள்ள அனக்காவூர் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 882 ஆகும். இவர்களில் பெண்கள் 439 பேரும் ஆண்கள் 443 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மிவாட்டி மாடு
மிவாட்டி மாடு (Mewati), அல்லது கோசி மாடு என அழைக்கப்படுவது, இந்தியாவில் உள்ள ஒரு நாட்டு மாட்டு இனமாகும். இவை அரியானா மாநிலத்தில் உள்ள பிரதேசமான மிவாட்டியின் பெயரால் அழைக்கப்படுகின்றன. இந்த மாடுகள் கிர் மாடுகள் மற்றும் ஹர்யானி மாட்டினங்களுடன் தொடர்புடைய இனங்களாகும். இந்த மாடுகள் கிட்டத்தட்ட அனைத்துமே வெண்மை நிறத்தில் உள்ளன அரிதாக சிலமாடுகள் பழுப்பு நிழல்கள் கொண்டதாக இருக்கின்றன. இவை நல்ல பால் கறக்கும் திறன் மற்றும் உழைக்கும் திறன் பெற்றதால் இந்த இரண்டு பயன்பாட்டுகளுக்குமாக இவை வளர்க்கப்படுகின்றன. இந்த எருதுகள் வலிமை மற்றும் பொறுமைக்காக அறியப்படுகிறது. இவற்றை விவசாய மற்றும் மாட்டுவண்டி வேலைகளுக்காகப் பயன்படுத்துகின்றனர்.
மேற்கோள்கள்
பகுப்பு:இந்தியாவில் தோன்றிய மாட்டு இனங்கள் பகுப்பு:மாடுகள்
கொடிவயல் ஊராட்சி
கொடிவயல் ஊராட்சி (Kodivayal Gram Panchayat), தமிழ்நாட்டின் புதுக்கோட்டை மாவட்டத்தில் உள்ள அறந்தாங்கி வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2899 ஆகும். இவர்களில் பெண்கள் 1410 பேரும் ஆண்கள் 1489 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கிலா முபாரக் (பரித்கோட்)
பரித்கோட் கிலா முபாரக்  (Qila Mubarak, Faridkot), எனும் இக்கோட்டை, வடமேற்கு இந்தியாவின் பஞ்சாப் மாகாணத்தின் பரித்கோட் நகரத்தில் அமைந்துள்ளது. இக்கிலா முபாரக், முதலில் ராஜா மோகல்சி (Raja Mokalsi) என்பவரால் கட்டப்பட்ட கருதப்படுகிறது. அதன் பின்னர் இது 'ராகா அமிர்' (Raag Hameer) என்பரால் புதுபிக்கப்பட்டு, பிற்காலத்தில் ராஜா பிக்ரம் சிங் (Raja Bikram Singh) மற்றும் ராஜா பல்பீர் சிங் (Raja Balbir Singh) போன்றோர் இங்கு மேலும் பல புதிய கட்டடங்களை கட்டி இம்முபாரக்கை விரிவுபடுத்தியதாக அறியப்படுகிறது. மேலும், இந்த பழைய நினைவுச்சின்ன வளாகத்தில், அரச அரண்மனை, தொஸ்ஹக்ஹனா (Toshakhana), மோடி க்ஹனா (Modi khana) மற்றும் கருவூலம் போன்றவை உள்ளன. நன்கு கட்டப்பட்டு நேர்த்தியாக வடிவமைக்கப்பட்டுள்ள இந்த வளாகத்தில் ஒரு அழகிய தோட்டம் ஒன்றும் உள்ளது.
சான்றாதாரங்கள்
பகுப்பு:பஞ்சாப் (இந்தியா) கோட்டைகள்
இலங்கை அரசமைப்புச் சட்டத்தின் இருபதாவது திருத்தம்
இலங்கை அரசமைப்புச் சட்டத்திற்கான 20-வது திருத்தம் (20th Amendment (20A) to the Constitution of Sri Lanka) 225-உறுப்பினர்களைக் கொண்ட இலங்கை நாடாளுமன்றத்தில் 156 வாக்குகள் ஆதரவாகவும், 65 எதிராகவும் பெற்று 2020 அக்டோபர் 22 அன்று நிறைவேற்றப்பட்டது. ராஜபக்ச குடும்பத்தின் மீதான 20 வது திருத்தத்தின் சார்பு குறித்து அரசியல் செயற்பாட்டாளர்கள், சமூகக் குழுக்கள், மற்றும் சர்வதேச சமூகம் ஆகியோர் கவலைகளை வெளிப்படுத்தியதால் இத்திருத்தம் அரசியல் சர்ச்சைக்குள்ளானது. இலங்கை சனநாயக சோசலிசக் குடியரசின் அரசியலமைப்பை இது மீறுவதாக அரசியல் ஆர்வலர்கள் தெரிவித்தனர். இம்முன்மொழிவுகள் மூலம் 2015 ஆம் ஆண்டில் கொண்டுவரப்பட்ட 19-வது திருத்தத்தின் பல முக்கிய சீர்திருத்தங்களும், திருத்தங்களும் திரும்பப் பெறப்பட்டன. 20-வது திருத்தம் முன்னர் 19-வது திருத்தத்தில் அரசுத்தலைவரிடம் (சனாதிபதி) இருந்து பறிக்கப்பட்ட நிறைவேற்று அதிகாரங்கள் பல மீண்டும் அரசுத்தலைவருக்கே வழங்கப்பட்டன. 19-வது திருத்தம் இலங்கையில் நிறைவேற்று அதிகாரங்களை அமைச்சரவையுடன் சனாதிபதியால் சமமாகப் பகிர்ந்து கொண்ட முதல் நிகழ்வு ஆகும். 20-வது திருத்தத்தை அமுல் படுத்துவது பெரும்பாலும் ஆளும் கட்சியான இலங்கை பொதுசன முன்னணி, மற்றும் கோட்டாபய ராஜபக்ச நிர்வாகத்தின் அரசியல் நோக்கமாக இருந்தது. இக்கூட்டணி 2019 அரசுத்தலைவர் தேர்தலிலும், 2020 நாடாளுமன்றத் தேர்தலிலும் பெரும் வெற்றிகளைப் பதிவு செய்தது. 22 அக்டோபர் 2020 அன்று, இத்திருத்தம் நாடாளுமன்றத்தில் ⅔ பெரும்பான்மையுடன் வெற்றிகரமாக நிறைவேற்றப்பட்டது.
மேற்கோள்கள்
பகுப்பு:இலங்கையின் அரசியலமைப்புச் சட்டங்கள்
கலைச்சொல் (இதழ்)
கலைச்சொல்  1980 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் கோவலங்கண்ணன் ஆவார். இது புதியன கண்டறியும் காலமாற்றத்திற்கு ஏற்றவாறு தெளிதமிழில் சொல்வளம் பெருக்கினால் நம்மொழி வளரும் என்பதறிந்து தமிழ்க் கலைச்சொற்களைப் பற்றிய கட்டுரைகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
தமிழில் 1916 ஆம் ஆண்டு 'தி சர்னல் ஆப் சயின்டிபிக் டெர்மினாலாஜி என்ற இதழை சேலம் வேங்கட சுப்பையரும், இராஜாஜியும் இணைந்து நடத்தினர்.
உசாத்துணைகள்
பகுப்பு:தமிழியல் தமிழ் இதழ்கள் பகுப்பு:இந்தியத் தமிழ் இதழ்கள் பகுப்பு:1980 களில் வெளிவந்த தமிழ் இதழ்கள் பகுப்பு:தமிழ் கலைச்சொற்கள்
வலம்புரி ஜான்
வலம்புரி ஜான் (Valampuri John, 1946அக்டோபர் 14 - 2005 மே 8) ஒரு தமிழ் எழுத்தாளர், பேச்சாளர், பதிப்பாளர், நாடாளுமன்ற முன்னாள் மாநிலங்களவை உறுப்பினர், தமிழ்நாடு சட்டமன்ற மேலவை முன்னாள் உறுப்பினர் ஆவார்.
பிறப்பு
டி.சி.ஜான் என்ற இயற்பெயருடைய வலம்புரி ஜான் திருநெல்வேலி மாவட்டம் உவரி என்னும் கிராமத்தில் ஏ.டி.சி. ஃபர்னந்தோ (A.D.C. Fernando) - வியாகுலம் ஆகியோருக்கு மகனாக 1946 அக்டோபர் 14 அன்று பிறந்தார். பெற்றோரை இளம்வயதிலேயே இழந்தார். பின்ன்வர் இவரை அவர்தம் அண்ணன்களான ஆல்பிரட், மோகன் ஆகியோர் வளர்த்தனர்.
முதற்படைப்பு
இவரது முதற்படைப்பு கண்ணதாசன் வெளியிட்ட "கடிதம்" என்ற இதழில் வெளிவந்தது.
அரசியல்
இவர் தனது அரசியல் வாழ்க்கையைதிராவிட முன்னேற்றக் கழகத்தில் தொடங்கினார். பின்னர், ஜனதா கட்சியில் இருந்தார். அங்கிருந்து விலகி அனைத்து இந்திய அண்ணா திராவிட முன்னேற்றக் கழகத்தில் சேர்ந்தார். பின்பு இ.தே.காங்கிரசில் இணைந்தார். 1996இல் ஜி. கே. மூப்பனாரால் நிறுவப்பட்ட தமிழ் மாநில காங்கிரஸ் உடன் தன்னை இணைத்துக்கொண்டார். பின்னர் திராவிட முன்னேற்றக் கழகத்தில் சிறிதுகாலம் இருந்தார். இறுதிக்காலத்தில் அரசியலிருந்து விலகி இருந்தார். .
பதவி
திராவிட முன்னேற்றக் கழகத்தின் சார்பில் 1974 ஏப்ரல் 3 ஆம் நாள் தொடங்கி 1974 அக்டோபர் 14ஆம் நாள் வரை இந்திய நாடாளுமன்றத்தின் மாநிலங்களவையில் உறுப்பினராக இருந்தார். உரிய வயதினை அடைவதற்கு முன்னரே அப்பதவிக்குத் அவர் தேர்ந்தெடுக்கப்பட்டார் என்பது நீதிமன்றத்தில் நிரூபிக்கப்பட்டதால் அப்பதவியை இழந்தார். மீண்டும் அ..இ.அ.தி.மு.க.சார்பில் 1984 ஏப்ரல் 3ஆம் நாள் முதல் 1990 ஏப்ரல் 2ஆம் நாள் வரை அந்த அவையில் உறுப்பினராகப் பதவிவகித்தார்.
1983 ஆம் ஆண்டில் சட்டமன்ற மேலவையின் உறுப்பினரானார். 1984ஆம் ஆண்டில் மாநிலங்களவைக்குத் தேர்ந்தெடுக்கப்பட்டதால் இப்பதவியிலிருந்து விலகினார்.
தமிழ்நாட்டு அரசின் வேளாண்மைத்தொழில் வாரியச் சட்ட ஆலோசகராகப் பணியாற்றினார்.
குடும்பம்
இவர் மேரிபானு என்பவரை மணந்தார். இவர்களுக்கு நான்கு பெண்மக்களும் பிரபு என்னும் மகனும் பிறந்தனர்.
நூல்கள்
இலக்கியம், அரசியல் மற்றும் சித்த மருத்துவம் உட்பட பல துறைகளில் பல நூல்களை எழுதியுள்ளார். அவை:
பாடலாசிரியர்
வலம்புரி ஜான் பின்வரும் திரைப்படங்களில் பாடல்கள் இயற்றியுள்ளார் :
விருதுகளும் பட்டங்களும்
வலம்புரி ஜான் பின்வரும் விருதுகளையும் பட்டங்களையும் பெற்றிருக்கிறார்.
பெயர்மாற்றம்
தமிழர்கள் மதம் தொடர்பான தமது பெயர்களைத் துறந்து தூயதமிழ்ப் பெயர்களைச் சூட்டிக்கொள்ள வேண்டும் என்று விடுதலைச் சிறுத்தைகள் கட்சி விடுத்த அழைப்பை ஏற்று வலம்புரி ஜான் தனது பெயரை 'வலம்புரியார்' என்று மாற்றிக்கொள்வதாகவும் அங்ஙனமே கையொப்பம் இடுவதாகவும் 2002 திசம்பரில் அறிவித்தார்.
வக்கற்றவர்
வலம்புரி ஜான், அவர் மனைவி பானு ஆகிய இருவராலும் தாம் அர்சூன் தாசு என்பவரிடம் வாங்கிய கடன் ரூ. 12.28 லட்சத்தைத் திரும்பச் செலுத்த முடியவில்லை. எனவே, அர்சூன் தாசு கேட்டுக்கொண்டதற்கு இணங்க சென்னை உயர்நீதி மன்றம் 2004 ஏப்ரலில் அவர்கள் இருவரையும் வக்கற்றோர் (திவாலானோர்) என்று அறிவித்தது.
இறப்பு
இவர் 2005 மே 8ஆம் நாள் சிறுநீரக் கோளாறால் தொடர் சிகிச்சைபெற்று மரணமடைந்தார்.
வெளி இணைப்புகள்
பகுப்பு:1946 பிறப்புகள் பகுப்பு:2005 இறப்புகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:திருநெல்வேலி மாவட்ட நபர்கள் பகுப்பு:தமிழ் எழுத்தாளர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள் பகுப்பு:நாடாளுமன்ற தி. மு. க. உறுப்பினர்கள் பகுப்பு:நாடாளுமன்ற அ. தி. மு. க. உறுப்பினர்கள் பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள் பகுப்பு:நாடாளுமன்ற தமிழ்நாட்டு உறுப்பினர்கள்
கேரள துடுப்பாட்ட அணி
கேரள துடுப்பாட்ட அணி (The Kerala cricket team) என்பது கேரளா சார்பாக உள்ளூர்ப் போட்டிகளில் விளையாடக்கூடிய இந்திய உள்ளூர் துடுப்பாட்ட அணியாகும். இந்த அணியில் இருந்த தினு யோஹன்னன் மற்றும் சிறீசந்த் ஆகியோர் தேர்வுத் துடுப்பாட்டப் போட்டிகளில் விளையாடியுள்ளனர். சஞ்சு சாம்சன் பன்னாட்டு இருபது20 போட்டிகளில் விளையாடியுள்ளார்.
வரலாறு
கேரள அணி 1957-58 ஆம் ஆண்டு முதல் விளையாடி வருகிறது. இந்த அணி தமிழ்நாடு துடுப்பாட்ட அணி, கருநாடகம் துடுப்பாட்ட அணி ,ஆந்திரப் பிரதேச துடுப்பாட்ட அணி மற்றும் ஐதராபாத்து துடுப்பாட்ட அணிகளுக்கு எதிராக தென் பிரிவில் விளையாடியது. அதில் நான்கு போட்டிகளிலும் தோற்றது.
வெளியிணைப்புகள்
பகுப்பு:இந்திய முதல் தரத் துடுப்பாட்ட அணிகள் பகுப்பு:துடுப்பாட்ட அணிகள் பகுப்பு:கேரளத்தில் விளையாட்டு
விசுவநாத நாயக்கர்
விசுவநாத நாயக்கர் மதுரையை ஆண்ட நாயக்க மன்னர்களுள் முதலாமவர் ஆவார். இவரது ஆட்சியில் கேரளத்தின் முப்பது பகுதிகள் உட்பட மதுரை, இராமநாதபுரம், திருநெல்வேலி, திருச்சி, கோயம்புத்தூர், சேலம் ஆகிய பகுதிகள் அடங்கியிருந்தன. இவர் 72 பாளையங்களை உருவாக்கினார். அவை 1800 ஆம் ஆண்டுவரை நீடித்திருந்தன.
15 ஆம் நூற்றாண்டில் இந்தியாவின் தென்மண்டலங்களில் ஒன்றான மதுரைக்கு அரசப்பிரதிநிதியாக இருந்தவர் விசுவநாத நாயக்கர்.விஜயநகரப்பேரரசின் வீழ்ச்சிக்குப் பின்னர் இவர் மதுரையின் ஆட்சியாளரானார். மதுரையில் நாயக்கர் வம்சத்தினை நிறுவியவர் இவரே ஆவார். விசுவநாத நாயக்கரின் போர்படையை வழிநடத்தியவர் ஆரியநாத முதலியார்.இவர் விசுவநாத நாயக்கரின் படையை வழிநடத்தியதோடு,அதனை இரண்டாவது சிறந்த தளபதியாக(போருக்கு அனுப்பப்படும் சிறந்த படைப்பிரிவு) ஆக்கியதோடு பின்னாளில் தென்னிந்தியாவில் பல பகுதிகளை ஆட்சியைப் பிடித்தார்.விசுவநாத நாயக்கருக்குப் பின் அவரது மகனான கிருஷ்ணப்ப நாயக்கர்,இவர் தந்தையது திறமையான மந்திரியான ஆரியநாதனுடன் இணைந்து,மதுரை இராச்சியத்தை,நாயக்கர் ஆட்சியின் கீழ் விரிவுபடுத்தி,பண்டைய பாண்டியர் ஆட்சிப்பகுதியையும் மதுரை நாயக்கர் ஆட்சியின் கீழ் கொண்டுவந்தனர்.
வரலாறு
இவர் விஜயநகர சாம்ராச்சியத்தில் கிருஷ்ணதேவராயரின் வெற்றிகரமான தளபதி நாகம்ம நாயக்கரின் மகனாவார்.14ஆம் நூற்றாண்டின் முற்பகுதியில் சோழ ஆட்சியாளரான வீரசேகர சோழர் மதுரையை ஆக்கிரமித்து பாண்டிய மன்னர் சந்திரசேகர பாண்டியனைப் பதவிநீக்கம் செய்தார்.இந்த பாண்டிய மன்னர் விஜயநகர பாதுகாப்பில் இருந்தார். அதோடு அவர் விஜயநகர பேரரசிடம் முறையிட்டதன் பேரில், நாகம்ம நாயக்கரின் கீழ் பாண்டியருக்கு உதவியாக ஒரு பயணம் ஏற்பாடு செய்யப்பட்டது. நாகம்ம நாயக்கர் வீரகேசசோழனை வீழ்த்தி மதுரை அரியணையைக் கைப்பற்றினார்.விஜயநகர சக்கரவர்த்தி யாராவது ஒருவர் இச்சிக்கலைச் சரிசெய்ய வேண்டுமென்று கேட்டுக்கொண்டபோது,நாகம்ம நாயக்கரின் சொந்த மகனான விசுவநாத நாயக்கர் முன்வந்தார்.மன்னர் விசுவநாதநாயக்கரோடு,கிளர்ச்சியாளருக்கு எதிராக ஒரு படையையும் அனுப்பிவைத்தார்.அதன்படியே அவர் தனது தந்தையை விஜயநகர சக்கரவர்த்தியிடம் ஒப்படைத்தார்.இந்த விசுவாசத்தின் வெகுமதியாகவே மன்னர், விசுவநாத நாயக்கரை மதுரை மற்றும் தமிழ்நாட்டின் பிற பகுதிகளுக்கு மன்னராக நியமித்தார். மதுரையில் நாயக்க மன்னர்கள் ஆட்சி உருவானது..(1529). நாயக்க மன்னர்கள் அன்னிய சுல்தான்களின் படையெடுப்பிலிருந்து இந்தியாவின் தென்மண்டலங்களை பாதுகாத்தனர்.
மேற்கோள்கள்
பகுப்பு:மதுரை நாயக்கர்கள்
போக்கிரி ராஜா
போக்கிரி ராஜா (Pokkiri Raja) 1982ஆவது ஆண்டில் எஸ். பி. முத்துராமன் இயக்கத்தில் வெளியான ஒரு இந்திய தமிழ்த் திரைப்படமாகும். ரஜினிகாந்த், ஸ்ரீதேவி, ராதிகா ஆகியோர் முக்கிய கதாப்பாத்திரங்களில் நடித்த இத்திரைப்படத்திற்கு எம். எஸ். விஸ்வநாதன் இசையமைத்திருந்தார். இது சுத்தலுன்னாரு ஜாக்ரதா என்னும் தெலுங்குத் திரைப்படத்தின் மீளுருவாக்கமாகும்.
பாடல்கள்
இத்திரைப்படத்திற்கு இசையமைத்தவர் எம். எஸ். விஸ்வநாதன் ஆவார். இப்படத்தில் இடம்பெற்ற 4 பாடல்களையும், கண்ணதாசன் மற்றும் கங்கை அமரன் ஆகியோர் எழுதியிருந்தனர்.
மேற்கோள்கள்
பகுப்பு:1982 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:ஸ்ரீதேவி நடித்த திரைப்படங்கள் பகுப்பு:ராதிகா நடித்த திரைப்படங்கள் பகுப்பு:எஸ். பி. முத்துராமன் இயக்கிய திரைப்படங்கள்
முதலாம் கிருஷ்ணப்ப நாயக்கர்
முதலாம் கிருஷ்ணப்ப நாயக்கர் மதுரையை ஆண்ட நாயக்க மன்னர்களுள் ஒருவர். இவரது ஆட்சிக் காலம் 1564 முதல் 1572 வரை ஆகும். விசுவநாத நாயக்கரின் மகன் பரமக்குடிப் பாளையக்காரனை அடக்கியவர்.
முகாசி புலவன்பாளையம்
முகாசி புலவன்பாளையம் (Mukasi Pulavanpalayam) என்பது இந்திய தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.
கடல் மட்டத்திலிருந்து சுமார் 299 மீட்டர் உயரத்தில் அமைந்துள்ள முகாசி புலவன்பாளையம் பகுதியின் புவியியல் ஆள்கூறுகள், 11.22239°N, 77.64524°W ஆகும். ஈரோடு, வெள்ளோடு, அரச்சலூர், பெருந்துறை மற்றும் சென்னிமலை ஆகியவை முகாசி புலவன்பாளையம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.
ஊராட்சி ஒன்றிய தொடக்கப்பள்ளி ஒன்று முகாசி புலவன்பாளையம் பகுதியில் அமைந்துள்ளது.
முகாசி புலவன்பாளையம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
வெளி இணைப்புகள்
பகுப்பு:ஈரோடு மாவட்டத்திலுள்ள கிராமங்கள்
காவியப்பாவை (இதழ்)
காவியப்பாவை  1970 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் கபிலவாணன் ஆவார். இது மரபுப் பாக்கள், இசைப் பாடல்கள், அகத்தினைப் பாடல்கள், பாவழிச் செய்தி என அனைத்துமே பாவாகி வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
உசாத்துணைகள்
பகுப்பு:இந்தியத் தமிழ் இதழ்கள் பகுப்பு:1970 களில் வெளிவந்த தமிழ் இதழ்கள் பகுப்பு:கவிதைத் தமிழ் இதழ்கள்
நாகோரி மாடு
நாகோரி மாடு (Nagori) என்பது ஒரு இந்திய மாட்டினமாகும் இது ராஜஸ்தானில் வளர்க்கப்படுகிறது, இந்த மாடுகள் உழைப்புப் பணிகளுக்காக குறிப்பாக விவசாய தேவைகளுக்காக பயன்படுத்தப்படுகிறன. இது ராஜஸ்தானின் நாகவுர் மாவட்டத்தில் தோன்றியதாக அறியப்படுகிறது.
மேற்கோள்கள்
பகுப்பு:இந்தியாவில் தோன்றிய மாட்டு இனங்கள் பகுப்பு:மாடுகள் பகுப்பு:நாகவுர் மாவட்டம்
பொன்மனை பகவதியம்மன் கோயில்
பொன்மனை பகவதியம்மன் கோயில் தமிழ்நாட்டில் கன்னியாகுமரி மாவட்டம், பொன்மனை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
புதுமை (இதழ்)
புதுமை  1980 களில் செருமனியில் இருந்து மாதாந்தம் வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருக்கிறது. இது அரசியல், பொருளிய, பண்பாட்டியல் படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
உசாத்துணைகள்
பகுப்பு:அரசியல் தமிழ் இதழ்கள் பகுப்பு:யேர்மனியத் தமிழ் இதழ்கள் பகுப்பு:1980 களில் வெளிவந்த தமிழ் இதழ்கள்
மால்தாகியா
மால்தாகியா (Maldahia) என்பது இந்திய மாநிலமான பீகாரில் மேற்கு சம்பாரண் மாவட்டத்தில் உள்ள ஒரு கிராமம் ஆகும்.
மக்கள்தொகை புள்ளிவிவரங்கள்
2011 இந்திய மக்கள் தொகை கணக்கெடுப்பின்படி, இக்கிராமமானது 671 வீடுகளில் 3909 மக்கள் தொகையைக் கொண்டிருந்தது. இந்த மக்கள் தொகையில் 52.13% ஆண்களும், 47.86% பேர் பெண்களும் இருந்தனர்,  மால்தாகியாவின் சராசரி கல்வியறிவு விகிதம் 46% ஆகும், இது தேசிய சராசரியான 74% ஐ விடக் குறைவு: ஆண் கல்வியறிவு 64.18% ஆகவும், பெண் கல்வியறிவு 35.81% ஆகவும்  இருந்தது. மால்தாகியாவில் மக்கள் தொகையில் 24.68% பேர் 6 வயதுக்குட்பட்டவர்கள் ஆவர்.
எஸ். பீட்டர் அல்போன்ஸ்
'''எஸ். பீட்டர் அல்போன்ஸ்''' ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1989 மற்றும் 1991 தேர்தல்களில் தென்காசி தொகுதியில் இருந்து இந்திய தேசிய காங்கிரஸ் கட்சியின் வேட்பாளராக இரண்டு முறை தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
1996 சட்டமன்றத் தேர்தலில் இந்திய தேசிய காங்கிரசின் தேசியத் தலைவர் பி. வி. நரசிம்ம ராவ் அதிமுகவுடன் கூட்டணி அமைக்க முடிவு செய்தார். ஆனால் தமிழக காங்கிரசின் உறுப்பினர்கள் மற்றும் தலைவர்களில் பெரும்பாலானோர் இதனை எதிர்த்தனர். ஜி. கே. மூப்பனார் தலைமையில் பிரிந்து சென்று ”தமிழ் மாநில காங்கிரசு” என்ற பெயரில் புதிய கட்சி தொடங்கினார். அவருடன் இவரும் இந்திய தேசிய காங்கிரசில் இருந்து வெளியேறினார்.
மாநிலங்களவை உறுப்பினராக
04/03/1996 முதல் 09/09/1997 வரை இந்திய தேசிய காங்கிரஸ் கட்சி சார்பாகவும், 10/10/1997 முதல் 02/04/2002 வரை தமிழ் மாநில காங்கிரஸ் கட்சி சார்பிலும் மாநிலங்களவை உறுப்பினராக பணியாற்றினார்.
சட்ட மன்ற உறுப்பினராக
2006 சட்டமன்ற தேர்தலில் கடையநல்லூர் தொகுதியில் இருந்து இந்திய தேசிய காங்கிரஸ் கட்சியின் வேட்பாளராக மீண்டும் தமிழ்நாடு சட்டசபைக்குத் தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:10 ஆவது தமிழ்நாடு சட்டமன்ற உறுப்பினர்கள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:திருநெல்வேலி மாவட்ட நபர்கள் பகுப்பு:தமிழ் மாநில காங்கிரசு அரசியல்வாதிகள் பகுப்பு:நாடாளுமன்ற இந்திய தேசிய காங்கிரசு உறுப்பினர்கள்
சிறி கிருட்டிணா சின்கா
சிறி கிருட்டிணா சின்கா (Shri Krishna Sinha ) (1887 அக்டோபர் 21 - 1961 சனவரி 31) இவர் இந்திய பீகார் மாநிலத்தின் முதல் முதலமைச்சராக இருந்தார் (1946-61). இரண்டாம் உலகப் போரின் காலத்தைத் தவிர, சிறி கிருட்டிணா சின்கா 1937 முதல் காங்கிரசு அமைச்சகத்தின் காலத்திலிருந்து 1961 இல் தான் இறக்கும் வரை பீகார் முதல்வராக இருந்தார். தேச ரத்னா இராஜேந்திர பிரசாத் மற்றும் பீகார் விபூதி அனுக்ரா நாராயண சின்கா ஆகியோருடன், கிருட்டிணா ' நவீன பீகாரை உருவாக்கிய கலைஞர்கள் ' எனக் கருதப்படுகிறார். தேவ்கர், வைத்தியநாதர் கோயிலுக்குள் தலித்துகள் நுழைவதற்கு இவர் தலைமை தாங்கினார். இது தலித்துகளின் முன்னேற்றம் மற்றும் சமூக வலுவூட்டலுக்கான இவரது உறுதிப்பாட்டை பிரதிபலித்தது. ஜமீந்தாரி முறையை ஒழித்த நாட்டின் முதல் முதல்வர் இவராவார். இவர் பிரிட்டிசு இந்தியாவில் மொத்தம் சுமார் எட்டு ஆண்டுகள் சிறைத்தண்டனை அனுபவித்தார். கிருட்டிணா சின்காவின் பேச்சைக் கேட்க வெகுஜனங்கள் அதிக அளவில் கூடினர். இவர் மக்களிடம் உரையாற்றும்போது சிங்கம் போன்ற கர்ஜனைகளுக்காக பீகார் கேசரி என்றும் அழைக்கப்பட்டார். இவரது நெருங்கிய நண்பரும் புகழ்பெற்ற காந்தியவாதியுமான பீகார் விபூதி முனைவர் அனுக்ரா நாராயண சின்கா தனது கட்டுரையில் இவறைப்பற்றி, "1921 முதல் பீகார் வரலாறு என்பது சிறி கிருட்டிணா சின்காவின் வாழ்க்கையின் வரலாறாகும்"  என்று எழுதினார்.
இந்தியாவின் முன்னாள் குடியரசுத்தலைவர் பிரதிபா பாட்டில், சிறி கிருட்டிணா சின்காவிற்கும் முன்னாள் பிரதமர் ஜவகர்லால் நேருவுக்கும் இடையிலான பரிமாற்றக் கடிதங்கள் குறித்து பிரீடம் அன்ட் பியான்ட் என்ற தலைப்பில் ஒரு புத்தகத்தை வெளியிட்டார். சுதந்திரத்தின் ஆரம்ப ஆண்டுகளில் இந்திய ஜனநாயகம், மைய-மாநில உறவுகள், ஆளுநரின் பங்கு, நேபாளத்தில் கொந்தளிப்பு, ஜமீந்தாரி ஒழிப்பு மற்றும் கல்விச் சூழ்நிலை போன்ற விஷயங்களில் நேரு மற்றும் சின்கா இடையேயான கடித தொடர்பு பேசுகிறது. சின்கா தனது கல்வி மற்றும் குறிப்பிட்ட சிக்கல்களைத் தீர்க்கும் அறிவாற்றலால் அறியப்பட்டார். மேலும் இவர் 1959 ஆம் ஆண்டில் முங்கரில் உள்ள பொது நூலகத்திற்கு தனது 17,000 புத்தகங்களின் தனிப்பட்ட தொகுப்பைக் கொடுத்திருந்தார். இப்போது இதற்கு சிறி கிருட்டிணா சேவா சதன் என்று பெயரிடப்பட்டுள்ளது.
ஆரம்பகால வாழ்க்கை மற்றும் குடும்பம்
சிறி கிருட்டிணா சின்கா ஒரு பூமிகார் பிராமண குடும்பத்தில் 1887 அக்டோபர் 21 அன்று வங்காள மாகாணத்தின் முங்கேர் மாவட்டத்திலுள்ள பார்பிகா என்ற மௌர் கிராமத்தில் பிறந்தார். அப்போதைய முங்கர் மாவட்டத்தில் பார்பிகாவுக்கு அருகிலுள்ள அவரது தந்தை கிராமமான மௌர் ஷேக்புரா மாவட்டத்தின் ஒரு பகுதியாக உள்ளது. அமைதியானவரும் மற்றும் மத எண்ணம் கொண்டவருமான இவரது தாயார், இவருக்கு ஐந்து வயதாக இருந்தபோது பிளேக் நோயால் இறந்து போனார். கிராமப் பள்ளியிலும், முங்கரில் உள்ள சிலா பள்ளியிலும் கல்வி கற்றார். 1906 ஆம் ஆண்டில் கொல்கத்தா பல்கலைக்கழகத்தின் இணை நிறுவனமாக இருந்த பாட்னா கல்லூரியில் சேர்ந்தார். முதுகலைப் பட்டம் பெற்றார். பின்னர் பாட்னா பல்கலைக்கழகத்தில் சட்டத்தில் பட்டம் பெற்றார். மேலும் 1915 முதல் முங்கரில் சட்டப்பயிற்சி மேற்கொண்டார். இதற்கிடையில், இவர் திருமணம் செய்து கொண்டார், சிவசங்கர் சிங் மற்றும் பாந்திசங்கர் சிங் (பொதுவாக சுவராஜ் பாபு என்று அழைக்கப்படுபவர்) ஆகிய இரு மகன்களைப் பெற்றார். பின்னர் பாந்திசங்கர் சிங் மாநில அரசாங்கத்தில் பல்வேறு பதவிகளை வகித்தார்.
சுதந்திர இயக்கம்
சிறி கிருட்டிணா சின்கா முதன்முதலில் மகாத்மா காந்தியை 1916 ஆம் ஆண்டில் வாரணாசி, மத்திய இந்து கல்லூரியிலும், பின்னர் 1920 திசம்பரில் ஷா முகம்மது சுபைர் இல்லத்திலும் சந்தித்தார். முங்கரில், பிரிட்டிசு ஆட்சியில் இருந்து இந்தியாவை விடுவிக்க அயராது உழைப்பதாக சபதம் மேற்கொண்டார். காந்தியின் ஒத்துழையாமை இயக்கத்தில் பங்கேற்க 1921இல் சட்ட பயிற்சி செய்வதை இவர் கைவிட்டார்.
இவர் முதல் முறையாக 1922 ஆம் ஆண்டில் சுபைர் வீட்டில் கைது செய்யப்பட்டார். காங்கிரசு சேவா தளம் சட்டவிரோதமானது என்று அறிவிக்கப்பட்டது. பின்னர்,இவர் சிறையில் இருந்து விடுவிக்கப்பட்டார். 1923 மற்றும் துளசி ஜெயந்தி நாளில் கரக்பூரின் மத்தியப் பள்ளியில் பாரத தரிசனம் என்ற நாடகத்தை நிகழ்த்தினார். அதே ஆண்டில் இவர் அகில இந்திய காங்கிரசு குழுவில் உறுப்பினரானார்.
1927 ஆம் ஆண்டில், சிறி கிருட்டிணா சின்கா சட்டமன்றக் குழுவில் உறுப்பினரானார். 1929 இல் பீகார் பிரதேச காங்கிரசு கமிட்டியின் பொதுச் செயலாளரானார். 1930 ஆம் ஆண்டில், கர்பூராவில் உப்பு சத்தியாக்கிரகத்தில் இவர் ஒரு முக்கிய பாத்திரத்தை வகித்தார். கைது செய்யப்பட்டபோது இவரது கைகளிலும் மார்பிலும் பலத்த காயம் ஏற்பட்டது, ஆறு மாதங்கள் சிறையில் அடைக்கப்பட்டார். பின்னர் மீண்டும் கைது செய்யப்பட்டு இரண்டு ஆண்டுகள் சிறையில் அடைக்கப்பட்டார். காந்தி-இர்வின் ஒப்பந்த்தத்திற்குப் பின்னர் இவர் விடுவிக்கப்பட்டார். மீண்டும் தனது தேசியவாதப் பணி மற்றும் விவசாயிகள் சபையுடன் பணிபுரிந்தார். 1932 சனவரி 9, அன்று அவருக்கு இரண்டு ஆண்டுகள் கடுமையான சிறைத்தண்டனையும், ரூ. 1,000 அபராதமும் விதிக்கப்பட்டது. இவர் 1933 அக்டோபரில் ஹசாரிபாக் சிறையில் இருந்து விடுவிக்கப்பட்டார். 1934 நேபாளம்-பீகார் நிலநடுக்கத்திற்குப் பிறகு இவர் நிவாரணப்பணியில் ஈடுபட்டார். இவர் 1934 முதல் 1937 வரை முங்கர் ஜில்லாவின்  தலைவராக இருந்தார். 1935 இல், இவர் பீகார் சட்டமன்றத்தில் உறுப்பினரானார்.
குறிப்புகள்
பகுப்பு:பீகார் முதலமைச்சர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:1961 இறப்புகள் பகுப்பு:1887 பிறப்புகள்
திறந்த செங்குத்து வரிசை
சதுரங்கத்தில், திறந்த செங்குத்து வரிசை என்பது எந்த நிறச்சிப்பாயும் இல்லாத செங்குத்து வரிசையாகும். படத்தில் உள்ள e-செங்குத்து வரிசையானது ஒரு திறந்த செங்குத்து வரிசையாகும். திறந்த செங்குத்து வரிசைகள் கோட்டை மற்றும் இராணிக்கு தாக்குதல் செய்ய சிறந்த வழியமைக்கின்றன. எதிராளியைத் தாக்குவது இலகுவாக இருப்பதாலும் எதிராளின் பக்கம் சென்று எதிராளியின் நிலையைத் தகர்க்க முடியும் என்பதாலும் கோட்டை(கள்) மற்றும்/அல்லது இராணி(கள்) திறந்த அல்லது அரை-திறந்த செங்குத்து வரிசைகளில் இருப்பது பயனுடையதாகக் கருதப்படும்.
மேலும் வாசிக்க
பகுப்பு:சதுரங்க சொல்லாட்சி பகுப்பு:சதுரங்க வியூகம்
பெற்ற மகனை விற்ற அன்னை
பெற்ற மகனை விற்ற அன்னை, 1958 ஆம் ஆண்டு வெளிவந்த தமிழ்த் திரைப்படமாகும். வி. ராமநாதன் இயக்கத்தில் வெளிவந்த இத்திரைப்படத்தில் எஸ். எஸ். ராஜேந்திரன், மாஸ்டர் கோபால், சி. ஆர். விஜயகுமாரி, பண்டரிபாய் டி. பி. முத்துலட்சுமி மற்றும் பலரும் நடித்திருந்தனர்.
பாடல்கள்
காலமெனும் காட்டாறு என்ற பாடல் எஸ். டி. சுந்தரம் எழுதிய கவியின் கனவு என்ற மேடை நாடகத்திலிருந்து எடுக்கப்பட்டது.
மேற்கோள்கள்
பகுப்பு:1958 தமிழ்த் திரைப்படங்கள்‎ பகுப்பு:எஸ். எஸ். ராஜேந்திரன் நடித்த திரைப்படங்கள் பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
மகாபாரத காலத்தில் வனவிலங்கு பாதுகாப்பு விழிப்புணர்வு
இந்தியத் தொன்மவியலில் இதிகாசங்கள் அவற்றுக்கும் முந்தைய வேதங்கள், அவற்றின் விளக்கங்களான உபநிடதங்கள் போன்றவற்றில் இருக்கின்ற சில செய்திகளும் கருத்துக்களும், இன்றைக்குப் பரபரப்பாகப் பேசப்படுகின்ற சுற்றுச் சூழல் சமநிலை பற்றிய பிரக்ஞை அந்தக் காலத்தில் இருந்திருக்கிறது என்று கோடிகாட்டுகின்றன.
ஐந்து முக்கிய வேள்விகள்
உபநிடதங்களில் விளக்கப்படுகின்ற ஐந்து முக்கிய வேள்விகளில் (பஞ்ச மஹா யக்ஞம்), பூத யக்ஞம் ஒன்று.
1. தேவ யக்ஞம்:
பூஜை முதலானவை. இறைவனிடம் பெற்றதை இதன் மூலம் அவனுக்கே திருப்பிக் கொடுப்பது.
2.ரிஷி யக்ஞம்:
சாத்திரங்களைப் படித்தல், படித்ததைக் கற்பித்தல். குருவிடம் பெற்ற அறிவைச் சரியான வழியில் செலவிட்டு அதன் மூலம் திருப்பிக் கொடுத்தல்.
3. பித்ரு யக்ஞம்:
பெற்றோருக்கான கடமைகளைச் செய்தல் முன்னோர் பெருமையை நிலை நாட்டும் வண்ணம் வாழ்தல். இதன் மூலம் பெற்றோரும் முன்னோரும் நமக்கு அளித்த சிறப்புகளைத் திருப்பிக் கொடுத்தல்
4.நர யக்ஞம்:
சக மனிதர்களுக்கு உதவுதல். சமுதாயத்திடம் இருந்து நாம் பெற்றதை நம்முடைய நற்செயல்கள் பிரதிஉபகாரங்கள் மூலம் திருப்பிக் கொடுத்தல்.
5. பூதயக்ஞம்:
பிற உயிரினங்களுக்கும் (பஞ்ச பூதங்களுக்கும்) இயற்கைக்கும் உதவுதல்.
இந்த ஐந்து வேள்விகளின் மூலம் நாம் பிற உயிர்களுடன், பிற மனிதர்களுடன், பெற்றோருடன், பெரியவர்களுடன், இயற்கை சக்திகளுடன் இயைந்து வாழ வேண்டிய ஒழுக்க முறை விளக்கப்பட்டுள்ளது.
துவைத வனத்தில் பாண்டவர்களின் வனவாசம்
பாண்டவர்களின் வனவாசத்தின் போது, அவர்கள் துன்பத்தில் இருப்பதைப் பார்த்து ரசிக்க வேண்டும் என்று எண்ணம் கொண்டான் துரியோதனன். அவர்கள் தங்கி இருக்கும் துவைத வனப் பகுதியில் இருக்கும் இடையர் சேரிகளில் உள்ள கால்நடைகளைக் கணக்கெடுத்து கண்காணித்து விட்டு வருவது என்கிற அரசப்பணியைக் காரணமாக்கி அங்கே சென்று வர திருதராஷ்டிரனிடம் அனுமதி வேண்டினான். இதற்கு திருதராஷ்டிரனின் அனுமதியும் ஆசியும் கிடைக்க, துரியோதனன், துச்சாதனன், கர்ணன், சகுனி உள்ளிட்ட குழுவினர் தம் சிறுபடை பட்டாளம், பரிவாரங்களுடன் அங்கே சென்று முதலில் இடையர் சேரி கால்நடைக் கணக்கெடுப்பு வேலைகளை முடித்தார்கள். பாண்டவர்கள் தங்கி இருக்கும் இடத்திற்கு அருகாமையில் இருந்த பொய்கை ஒன்றின் கரையில் அடுத்த கூடாரம் அமைத்துத் தங்கத் திட்டமிட்டார்கள்.
சித்திரசேனனுடன் யுத்தம்
அதே இடத்தில் கந்தர்வர்களின் தலைவன் சித்திரசேனனும் தன் படைகளுடன் தங்கி இருந்தான். துரியோதனன் குழுவினர் அங்கே வருவதற்கு அவன் ஆட்சேபம் தெரிவித்தான்.
கோபம் கொண்ட துரியோதனன், சித்திரசேனன் படைப்பிரிவினருடன் போர் தொடங்கினான். கந்தர்வர் படை அந்த நேரத்தில் பெரிதாக இருந்தது. அதோடு சித்திரசேனன் பல மாய அஸ்திரங்கள் வைத்திருந்தான். கர்ணன் உள்ளிட்ட எல்லோரையும் துரத்தி விட்டு, துரியோதனனைக் கயிற்றில் கட்டித் தன் தேர்த் தட்டில் போட்டு விட்டான் சித்திரசேனன்.
துரியோதனன் துன்பத்தில் இருப்பதை அறிந்த தர்மன், தன் சகோதரர்களின் மறுதலிப்புகளையும் மீறி, அவனுக்கு உதவ சிதறி ஓடியிருந்த கௌரவர் படைகளை ஒன்று திரட்டி சித்திரசேனனுடன் போருக்குக் கிளம்பினான்.
தர்மனைப் பார்த்ததும் மனம் மாறிய சித்திரசேனன் துரியோதனனை மன்னித்து அவிழ்த்து விட்டான்.
தர்மன் கண்ட கனவு
தொடர்ந்து பாண்டவர்கள் அந்த வனப்பகுதியிலேயே வேட்டையாடிக் காலம் கழித்து வந்தனர். இது நிகழ்ந்து சில நாட்கள் கழித்து ஒருநாள் தர்மன் ஒரு கனவு கண்டான். அதில்,வனவிலங்குகள் ஒன்று சேர்ந்து வந்து, "நீங்கள் இங்கே தங்கி இருந்து வேட்டையாடியதாலும் உங்களை முன்னிட்டு நடந்த போர்ச் சேதங்களாலும் எங்கள் இனம் ஒட்டு மொத்தமாக அழிந்து விடும் அபாயம் ஏற்பட்டிருக்கிறது. இப்போதைக்கு இனவிருத்தி செய்து கொள்ளத் தேவையான எண்ணிக்கையினரே மிச்சமிருக்கிறோம். நீங்கள் இன்னும் கொஞ்ச காலம் இங்கே தொடர்ந்து இருந்தீர்கள் என்றால் எங்கள் இனவிருத்தி சாத்தியமில்லாமல் போவதோடு நாங்களும் ஒட்டு மொத்தமாக அழிந்து போவோம். அது உங்களுக்குச் சம்மதம் தானா?" என்று கேட்டுக் கதறின.
இந்தக் கதறலில் திடுக்கிட்டுக் கண்விழித்த தர்மன் சிந்திக்க ஆரம்பித்தான். சகோதரர்களிடம் சொல்லி உடனடியாக துவைத வனத்தினை விட்டு இடம் பெயர்ந்தான்.
ஆதாரம்
இராஜாஜி எழுதிய "மகாபாரதம்"
பகுப்பு : வனவிலங்குகள் பாதுகாப்பு
மணவாசி பட்டத்தளச்சியம்மன் கோயில்
மணவாசி பட்டத்தளச்சியம்மன் கோயில் தமிழ்நாட்டில் கரூர் மாவட்டம், மணவாசி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
லென் டக்கட்
லென் டக்கட் (Len Tuckett, பிறப்பு: ஏப்ரல் 19 1885), இறப்பு: ஏப்ரல் 8 1963), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 50 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1914 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1885 பிறப்புகள் பகுப்பு:1963 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
விருசாபாவதி ஆறு
சொற்பிறப்பியல்
விருசாபாவதி என்பது சமசுகிருத வார்த்தையான விருஷபாவிலிருந்து வந்தது. விருஷபா என்பது காளையைக் குறிக்கிறது. பசவனகுடியில் உள்ள பெரிய காளை கோயிலில் உள்ள ஒற்றைக்கல் நந்திச் சிலையின் அடிவாரத்தில் இந்த நதி தோன்றியதாக நம்பப்படுகிறது. எனவே இதற்கு விருஷபாவதி என்று பெயர் வந்தது.
ஆற்றோட்டம்
இந்த ஆறானது தட்சிணமுக நந்தி தீர்த்தம் அல்லது மல்லேசுவர் காடு மல்லேஸ்வரா கோயில் அருகே தோன்றி, நயாந்தஹல்லி, இராஜேசுவரி நகர் மற்றும் கெங்கேரி வழியாகப் பாய்கிறது. இதனை மல்லேசுவரம் மந்திரி பேரங்காடி, மாகடி சாலை மற்றும் மைசூர் சாலை மெற்றோ நிலையங்கள் அருகில் காணலாம். இந்த நதி பிடாடி அருகில் உள்ள விருட்சபவதி நீர்த்தேக்கத்தினை ஏற்படுத்துகிறது. இது கனகபுரா அருகே ஆர்க்காவதி ஆற்றின் துணை நதியாக இணைகிறது. இந்த நதி 383 சதுர கிமீ பரப்பளவு வடிநிலத்தினை கொண்டுள்ளது.
மாசுபாடு
தொழில்துறை, விவசாயம் மற்றும் உள்நாட்டு மூலங்களிலிருந்து வரும் மாசுபடுத்திகளால் இந்த நதி மிகவும் மாசுபட்டுள்ளது. "சுத்திகரிக்கப்படாத அல்லது மோசமாகச் சுத்திகரிக்கப்பட்ட வீட்டுக் கழிவுநீர் ஆற்றில் கலப்பதால்" ஆற்று நீர் கருமையாக, துர்நாற்றம் மற்றும் நுரையுடனும் இருப்பதாகக் கூறப்படுகிறது.
மேற்கோள்கள்
பகுப்பு:இந்திய ஆறுகள் பகுப்பு:கர்நாடக ஆறுகள்
கேளம்பாக்கம்
கேளம்பாக்கம் (Kelambakkam) என்பது தமிழ்நாட்டின் தலைநகர் சென்னையில் உள்ள ஒரு மிக வேகமாக வளர்ந்து வரும் ஒரு புறநகர் ஆகும். இது பழைய மாமல்லபுரம் சாலையில் அமைந்துள்ளது.
இங்குள்ள கோவளம் கடற்கரை, புனித மேரி பழைய தேவாலயம், திருவிடந்தை நித்தியகல்யாண பெருமாள் கோவில், திருப்போரூர் முருகன் கோவில் ஆகியவை சுற்றுலாப் பயணிகளைக் கவரும் இடங்களாகும்.
மேற்கோள்கள்
பகுப்பு:சென்னை சுற்றுப் பகுதிகள்
பா. வீரமணி
'''பா. வீரமணி''' (7 மே, 1946) என்பவர் தமிழ்ப் புலவர், எழுத்தாளர் மற்றும் நூலாசிரியர் ஆவார். சிந்தனையாளர் சிங்காரவேலரின் கருத்துக்களையும் தொண்டுகளையும் தம் நூல்களின் வழியாகப் பரப்பி வருபவர். சிங்காரவேலரின் சிந்தனைக் களஞ்சியம் என்ற பெரிய நூலை 3 தொகுதிகளாக வெளியிடுவதில் முக்கியப் பங்கு ஆற்றியவர். திருக்குறள், திருவள்ளுவர், இலக்கியம் சார்ந்த நூல்களையும் எழுதியுள்ளார். சென்னைப் பல்கலைக்கழகத்தில் அறக்கட்டளைச் சொற்பொழிவுகள் நிகழ்த்தியுள்ளார். 2017 சனவரி 15 ஆம் நாளில் தமிழ்நாட்டரசு இவருக்குத் திருவள்ளுவர் விருது வழங்கிக் கவுரவித்தது.
எழுதிய நூல்கள்
குறள்வழிச் சிந்தனைகள்,1996
பட்டுக்கோட்டையார் பாட்டுத்திறம், 1997
வள்ளுவரும் இயங்கியல் தத்துவ ஞானக் கூறுகளும் 1999
இலக்கியச் சிந்தனைகள் 2000
வள்ளுவரும் வரைவின் மகளிரும் ஒரு வரலாற்றுப் பார்வை, 2000
வள்ளுவர் கண்ட சமுதாயநீதி, 2001
வள்ளுவரும் சமயமும், 2006
முப்பெரும் செம்மல்கள், 2009
சிங்காரவேலரின் சிந்தனையும் தொண்டும், 2009
வள்ளுவரின் உலகப்பார்வை, 2009
காமத்துப்பாலும் பெண்ணியமும்,2009
சிங்காரவேலரின் சிந்தனைகள் 2011
சிங்காரவேலர் என்ற மாமனிதர், 2013
விஞ்ஞானிகளைப் போற்றிய வீரர்,2013